ટ્વિટર પર જે સૌથી વધુ ગાળો ખાય છે તે ફ્લૉપ ઍક્ટર કમાલ આર. ખાન (કેઆરકે) પણ આ ફિલ્મમાં એક નાનકડી ભૂમિકામાં છે. પોતાની ટ્વિટર પર્સનાલિટી જેવા રોલમાં રહેલો કેઆરકે જોકે તેની વાહિયાત ઍક્ટિંગથી કૉમિક રિલીફ પૂરી પાડે છે. ગૅન્ગસ્ટર સિઝરના રોલમાં ગાયક રેમો ફર્નાન્ડિસ પણ તેમના ટ્રેડમાર્ક ગોળ કાચવાળાં ગૉગલ્સ પહેરીને આવી ગયા છે, પરંતુ રેમો પણ ધ્યાન ખેંચવામાં નિષ્ફળ જ રહ્યા છે. મિલાપ મિલન ઝવેરીએ આ ફિલ્મના ડાયલૉગ્સ લખ્યા છે, પરંતુ તેણે ‘તુમસે ઝ્યાદા કામ તો ઇસ ઑફિસ મેં ઝેરોક્સ મશીન કરતી હૈ’ ટાઇપના અલપઝલપ ચમકારાને બાદ કરતાં ચવાયેલા હિન્દી મસાલા ડાયલૉગ્સ જ ઠપકાર્યા છે.